Diari Oficial de la Generalitat Valenciana


Sumari del DOGV 6000, del 24-04-2009 (2009/4460)

RESOLUCIÓ de 22 d'abril de 2009, del conseller d'Immigració i Ciutadania, de la convocatòria realitzada mitjançant una Orde de 30 de desembre de 2008, per a la concessió, per a l'any 2009, de subvencions a projectes d'investigació i formació en temes relacionats amb la cooperació internacional al desenrotllament, realitzats per universitats i institucions sense finalitat lucrativa de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6000

Data del DOGV
:   24-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4460


Data del document
:   22-04-2009

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * ajuda al desenvolupament
    * projecte d'investigació
    * cooperació internacional
    * formació del professorat
    * universitat
    * migrant

RESOLUCIÓ de 22 d'abril de 2009, del conseller d'Immigració i Ciutadania, de la convocatòria realitzada mitjançant una Orde de 30 de desembre de 2008, per a la concessió, per a l'any 2009, de subvencions a projectes d'investigació i formació en temes relacionats amb la cooperació internacional al desenrotllament, realitzats per universitats i institucions sense finalitat lucrativa de la Comunitat Valenciana. [2009/4460]  
Antecedents de fet  
1. En data de 7 de gener de 2009 va ser publicada en el Diari Oficial de la Comunitat Valenciana (DOCV núm. 5927) l'Orde del conseller d'Immigració i Ciutadania de 30 de desembre de 2008, de convocatòria de subvencions destinades a projectes d'investigació i formació en temes relacionats amb la cooperació internacional al desenrotllament realitzats per universitats i institucions sense finalitat lucrativa de la Comunitat Valenciana.  
2. A esta convocatòria s'han presentat un total de 57 projectes on se sol·liciten subvencions que ascendixen a un import total de 4.758.656 euros.  
3. La Comissió Tècnica del Programa de Cooperació, segons el que establixen les bases 11 i 12.1 de l'annex I de la mencionada orde de convocatòria, ha formulat, en la seua reunió de 16 d'abril de 2009, la corresponent proposta motivada de resolució de la convocatòria de subvencions.  
Fonaments de dret  
I. Pel que es referix a la competència per a resoldre este procediment, es tenen en compte les atribucions previstes en l'article 47.3 del text refós de la Llei d'Hisenda Pública de la Generalitat, així com el que preveu el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania (DOCV núm. 5556, de 16 de juliol de 2007).  
II. Així mateix, en la tramitació d'este procediment s'ha tingut present el que disposa el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenrotllament i del règim específic de transferències de fons destinats a la cooperació amb països en via de desenrotllament, i el que establix l'esmentada Orde de 16 de desembre de 2008, del conseller d'Immigració i Ciutadania, de convocatòria de subvencions, així com el que preveu la Llei 38/2003, de 17 de novembre, General de Subvencions i la resta de normes de general i pertinent aplicació.  
Per raó d'això, i a proposta de la Comissió Tècnica del Programa de Cooperació adoptada en la seua sessió de 16 d'abril de 2009, resolc:  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que hi apareix especificat dins del crèdit disponible en el Programa 29.89.51.503.72, capítol IV, línia de subvenció amb codi comptable T5008.  
Segon  
Denegar a les entitats i projectes esmentats en l'annex II de la present resolució les subvencions sol·licitades, pels motius que s'hi expressen.  
Tercer  
Requerir, a les entitats, els projectes de les quals han sigut subvencionats en una quantitat igual o superior al 90% de la subvenció sol·licitada, perquè en el termini de dos mesos, a partir de la publicació de la present resolució, dirigisquen escrit a la Direcció General de   
ANNEX I  
Cooperació al Desenrotllament i Solidaritat, indicant quina partida o partides del pressupost seran disminuïdes, i no serà necessari reformular el projecte.  
Quart  
Requerir a les entitats, els projectes de les quals han sigut subvencionats en una quantitat inferior al 90% de la subvenció sol·licitada, perquè en el termini de dos mesos, reformulen el projecte en els termes de la base 15, de l'annex I, de l'Orde del conseller d'Immigració i Ciutadania de 30 de desembre de 2008, de convocatòria de subvencions destinades a projectes d'investigació i formació en temes relacionats amb la cooperació internacional al desenrotllament realitzats per universitats i institucions sense finalitat lucrativa de la Comunitat Valenciana.  
Contra la present resolució, que posa fi a la via administrativa, es pot interposar, potestativament, recurs de reposició davant d'este mateix òrgan, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que es realitze qualsevol altra via que es considere oportuna.  
València, 22 d'abril de 2009.- El conseller d'Immigració i Ciutadania: Rafael Blasco Castany.  
ANNEX II  
  
Motiu denegació  
1. Haver esgotat els fons disponibles amb la concessió de les ajudes als projectes millor puntuats.  
2. Falta d'esmena del requeriment en temps i forma, d'acord amb l'article 71 de la Llei 30/1992.  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO I  
  
ANEXO II  
  
Motivo denegación  
1. Haber agotado los fondos disponibles, con la concesión de las ayudas a los proyectos mejor puntuados.  
2. Falta de subsanación del requerimiento en tiempo y forma, de acuerdo con el articulo 71 de la Ley 30/1992.